20.1.2023
DA
Den Europæiske Unions Tidende
C 20/9
KAPITEL III STYRKET REAKTION Foranstaltninger på medlemsstatsplan 25) Medlemsstaterne opfordres til: a) at fortsætte koordineringen af deres reaktion, hvor det er relevant, og bevare overblikket over den tværsektorielle reaktion på akutte forstyrrelser af væsentlige tjenester, der leveres af kritisk infrastruktur.
Dette kan ske inden for rammerne af en fremtidig plan for en koordineret reaktion på betydelige forstyrrelser i kritisk infrastruktur af væsentlig grænseoverskridende relevans, eksisterende integrerede ordninger for politisk kriserespons (IPCR) til koordinering af den politiske reaktion i forbindelse med kritisk infrastruktur af grænseoverskridende relevans, planen vedrørende omfattende cybersikkerhedshændelser og -kriser i henhold til Kommissionens henstilling (EU) 2017/1584 (11), EU-CyCLONe, inden for rammen for en koordineret EU-reaktion på hybride kampagner og EU-værktøjskassen i tilfælde af hybride trusler og kampagner og inden for det hurtige varslingssystem i tilfælde af desinformation b) at øge informationsudvekslingen på operationelt plan med ERCC inden for rammerne af EU-civilbeskyttelsesme­ kanismen for i højere grad at sikre tidlig varsling og koordinere deres reaktion inden for rammerne af EU-civilbe­ skyttelsesmekanismen i tilfælde af forstyrrelser i kritisk infrastruktur af væsentlig grænseoverskridende relevans for derved at sikre en hurtigere EU-støttet reaktion, når det er nødvendigt c) at øge deres parathed til, hvor det er relevant, at reagere ved hjælp af eksisterende værktøjer eller værktøjer, der skal udvikles, på sådanne betydelige forstyrrelser, der er nævnt i litra a) d) at indgå i dialog om videreudvikling af relevant reaktionskapacitet i Den Europæiske Civilbeskyttelsespulje (ECCP) og rescEU e) at opfordre operatører af kritisk infrastruktur og de relevante nationale myndigheder til at øge deres kapacitet til hurtigt at genetablere en basal levering af de væsentlige tjenester, der leveres af disse operatører af kritisk infrastruktur f) at opfordre operatører af kritisk infrastruktur til, når de genopbygger deres kritiske infrastruktur – under hensyntagen til foranstaltningernes proportionalitet med hensyn til risikovurderinger og omkostninger – at opbygge den til at blive så modstandsdygtig som muligt over for alle former for væsentlige risici, som kan være forbundet med den, herunder negative klimascenarier.
26) Medlemsstaterne opfordres til om muligt at fremskynde det forberedende arbejde som fastsat i den styrkede retlige ramme for cybersikkerhed ved at tilstræbe at styrke kapaciteten i de nationale enheder, der håndterer CSIRT’er, med henblik på de nye opgaver, som disse CSIRT’er og det udvidede antal enheder fra nye sektorer har, ved rettidigt at revidere og ajourføre deres cybersikkerhedsstrategier og hurtigst muligt vedtage nationale planer vedrørende cybersikkerhedshændelser og kriseberedskab, hvis de ikke allerede har gjort det.
27) Medlemsstaterne opfordres til på nationalt plan at overveje de mest relevante midler til at sikre, at relevante interessenter er opmærksomme på behovet for at fremme kritisk infrastrukturs modstandsdygtighed gennem samarbejde med pålidelige leverandører og partnere.
Det er vigtigt at investere i yderligere kapacitet, navnlig i de sektorer, hvor den nuværende infrastrukturs levetid er ved at udløbe (f.eks.
infrastruktur til undersøiske kommunikati­ onskabler), for at kunne sikre kontinuitet i leveringen af væsentlige tjenester i tilfælde af forstyrrelser og mindske uønskede afhængighedsforhold.
28) Medlemsstaterne opfordres til at være opmærksomme på proaktiv strategisk kommunikation på nationalt plan i forbindelse med imødegåelse af hybride trusler og kampagner og i betragtning af muligheden for, at modstandere kan søge at udøve udenlandsk informationsmanipulation og indblanding ved at udforme narrativer om hændelser rettet mod kritisk infrastruktur.
Foranstaltninger på EU-plan 29) Kommissionen opfordres til at arbejde tæt sammen med medlemsstaterne om at videreudvikle relevante organer, instrumenter og reaktionskapacitet med henblik på at styrke det operationelle beredskab for at håndtere de umiddelbare og indirekte virkninger af betydelige forstyrrelser af relevante væsentlige tjenester, der leveres af kritisk infrastruktur, navnlig eksperter og ressourcer, der er til rådighed gennem ECPP og rescEU inden for rammerne af EU-civilbeskyttelsesmekanismen eller fremtidige hybridberedskabshold.
(11) Kommissionens henstilling (EU) 2017/1584 af 13. september 2017 om en koordineret reaktion på væsentlige cybersikkerheds­ hændelser og -kriser (EUT L 239 af 19.9.2017, s. 36).